বিএনপির চেয়ারপারসন বেগম খালেদা জিয়ার ছোট ছেলে  আরাফাত রহমান কোকোর বিরুদ্ধে করা অর্থপাচার মামলায় আজ বৃহস্পতিবার রায় দেওয়া হবে। ১৯ জুন যুক্তিতর্ক শুনানি শেষে ঢাকার বিশেষ জজ-৩-এর বিচারক মোজাম্মেল হোসেন এ তারিখ ধার্য করেন।  আদালত সূত্রে জানা গেছে, আজ বেলা ১১টার দিকে এ রায় ঘোষণা করা হবে। তাঁর বিরুদ্ধে করা মামলাগুলোর এটাই হবে প্রথম রায়।  সিমেন্স বাংলাদেশকে কাজ পাইয়ে দেওয়ার ঘুষের অর্থ বিদেশে লেনদেনের অভিযোগে ২০০৯ সালের ১৭ মার্চ দুদক এ মামলা করে।